《残年》
元代·郭钰

久愁兵气涨秋林，不谓残年寇转深。四野天青烽火近，五更霜白鼓声沈。

金张富贵皆非旧，管乐人材不到今。江上米船看渐少，捷书未报更关心。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。